Verda rakedvostulo

Verda rakedvostulo (Prioniturus luconensis, laŭ kio ankaŭ Luzona rakedvostulo, sed tiu nomo uzatas por la Monta rakedvostulo) estas specio de papago en la familio Psittaculidae. Ĝi estas endemio de Luzono kaj Marinduko, Filipinoj. Tiu specio estis iam abunda, sed rapide malkreskas kaj nuntempe estas klasifikita kiel endanĝerigita specio pro senarbarigo en malaltaj teroj kaj kaptado por komerco de dorlotbestoj. BirdLife International (2017). "Prioniturus luconensis". IUCN Red List of Threatened Species. 2017 e.T22684969A110147782. doi:10.2305/IUCN.UK.2017-1.RLTS.T22684969A110147782.en. Alirita la 19an de Novembro 2021.  La populacio nun estas taksita je nur 1 000 - 2 499 maturaj individuoj kaj daŭre malkreskas pro multaj surlokaj formortoj en sia iama teritorio.

 Aspekto 
alt=Juvenile Green Racket-tail|thumb|Junulo de verda rakedvostulo|left
EBird priskribis tiun birdospecion jene: "Rara mezgranda papago de malaltaj kaj antaŭmontaraj arbaroj sur Luzono. La du centraj vostoplumoj havas plilongigitajn ŝaftojn finiĝantajn en rakedformo. Ĝenerale verda, iomete pli malhela sur la dorso, kun pli pala kapo kaj malsupraj partoj kaj pala beko. La masklo estas pli flavecverda. Geografie koincidas kun la Monta rakedvostulo, sed la Verda troviĝas je pli malaltaj altitudoj kaj ne havas brunetan dorson. Ankaŭ koincidas kun la Blunuka papago, sed havas palan anstataŭ ruĝan bekon. La voĉo konsistas el tintantaj metalaj kriegoj."

Ili estas sekse dimorfaj. Maskloj estas tute flavecverdaj, kun pli palaj malsupraj partoj kaj kapo. La du centraj vostoplumoj estas longformaj kun nudaj ŝaftoj kaj finiĝas per nigraj rakedaĵoj. Inoj estas ĝenerale pli malhelaj kaj malpli flavecaj, dum la nudaj vostoŝaftoj estas pli mallongaj. Junuloj ne havas rakedojn ĉe la vosto. Ĝi estas la plej malgranda el ĉiuj rakedvostuloj kun totala longo de ĉirkaŭ 29 centimetroj.

Tiu specio estas monotipa.

 Kutimaro kaj ekologio 
Ili manĝas fruktojn, precipe bananojn, florojn kaj semojn de kreskanta maizo, kaj rizon.

Kiel ĉiuj aliaj rakedvostuloj, ili nestumas en kavaĵoj. Laŭ ŝtelĉasistoj, papagidoj ofte estas ŝtelĉasitaj en majo.

 Habitato kaj konservostatuso 
Verdaj rakedvostuloj troveblas en la kanopeo de tropikaj malaltebenaĵaj pluvarbaroj en altitudoj ĝis 700 metroj, kie ili ĉefe preferas primaran arbaron, sed ankaŭ videblas en sekundaraj arbaroj kaj maldensaj arbaroj. Ili ankaŭ estis registritaj vizitante kultivaĵojn por manĝi kultivaĵojn.

Ĝi estas listigita kiel Endanĝerigita specio, kun populacio taksita je 1 000 - 2 499 restantaj individuoj. Ĝi loke formortis en multaj el siaj iamaj lokoj kaj oni timas, ke ĝi formortis ankaŭ sur Marinduko. Ĝia ĉefa minaco estas kaptado por la komerco de dorlotbestoj. Lokaj formortoj kiel rekta rezulto de arbarperdo estas tre probablaj. En 1988, la arbarkovro estis nur 3% sur Marinduko kaj 24% sur Luzono, kaj la restanta arbaro daŭre estas minacata de kaj laŭleĝa kaj kontraŭleĝa arbohakado, minado, vojkonstruado, bruligado aŭ kaingino.

Referencoj



 Eksteraj ligiloj 

BirdLife Species Factsheet.

Kategorio:Papagoj
Kategorio:Birdoj de la Filipinoj